 ***ΔΗΜΟΣ ΛΑΜΙΕΩΝ***

***ΓΡΑΦΕΙΟ ΔΗΜΑΡΧΟΥ***

Λαμία, Νοέμβριος 2016

**Χαιρετισμός του Δημάρχου Λαμιέων Νίκου Σταυρογιάννη για το Ράλλυ Λαμίας**

Με ιδιαίτερη ικανοποίηση χαιρετίζω τη διοργάνωση του Ράλλυ Λαμίας, που αποτελεί τον Τελικό του Πανελλήνιου Κυπέλλου Ασφάλτου και θα κρίνει τους Κυπελλούχους Ασφάλτου του 2016 και θα διεξαχθεί στη Φθιώτιδα το Σαββατοκύριακο 26-27 Νοεμβρίου. Χαιρετίζω παράλληλα την πραγματοποίηση στο Δήμο μας, που είναι γνωστός για την μεγάλη του παράδοση σε παρόμοιους αγώνες, της ασφάλτινης **υπερ-ειδικής διαδρομής "Άγιος Λουκάς" αλλά και της ε**ιδικής διαδρομής "Μπράλος-Σκαμνός", η οποία θα έχει μήκος 15,6 χιλιομέτρων και θα προσφέρει τη διπλή πρωτοτυπία μιας καινούργιας και ταυτόχρονα νυχτερινής ειδικής διαδρομής.

Είμαι σίγουρος ότι η γνώση, το μεράκι αλλά και η μεγάλη εμπειρία των ανθρώπων της Αγωνιστικής Λέσχης Αυτοκινήτου Λαμίας σε διοργανώσεις αγώνων υψηλών προδιαγραφών σε επίπεδο οργάνωσης, θεάματος και ασφάλειας, θα αποτελέσουν την καλύτερη εγγύηση για το πλούσιο και ασφαλές θέαμα που θα απολαύσουν οι θεατές.

Εύχομαι στους διοργανωτές και στους συμμετέχοντες στο Ράλλυ Λαμίας καλή επιτυχία, αλλά και στους πολλούς φίλους του μηχανοκίνητου αθλητισμού που θα βρεθούν τις επόμενες ημέρες στο Δήμο Λαμιέων, που αποτελεί και τον μεγάλο οικοδεσπότη του αγώνα, να απολαύσουν μια ξεχωριστή και αξέχαστη εμπειρία.

**Ο Δήμαρχος Λαμιέων**

**Νίκος Σταυρογιάννης**